Сінічка  
*Адам Русак*

Адляцелі птушкі ў вырай,

Доўга будзем іх чакаць,

А сінічка засталася

З намі зімаваць.

Сінічка, сінічка,

Родная сястрычка,

Люба слухаць нам зімой

У садочку голас твой.

Рассцілаюцца сняжынкі

Белым пухам на траве,

А сінічка на акенцы

Нас у сад заве.

Наш садок узорам белым

Упрыгожыла зіма,

На галінках многа цвету,

Толькі груш няма.

Мы паставілі кармушку,

Клічам к цёпламу акну,

Каб сустрэла наша птушка

З песняю вясну.

Сінічка, сінічка,

Птушка невялічка,

Люба слухаць нам зімой

У садочку голас твой.